**Vážení rodičia,**

šk. rok 2020/2021 je výnimočný. Vzhľadom na danú situáciu s pandémiou COVID -19 sa plenárne, ako aj triedne rodičovské združenie neskutoční, preto sa k Vám obraciame takouto formou.

Výchovno-vzdelávací proces v MŠ zatiaľ prebieha v bežnom režime. Vzhľadom k tomu, že od 12.10.2020 boli zavedené sprísnené hygienické opatrenia je potrebné, aby sme aj v MŠ dodržiavali všetky odporúčania a nariadenia Ministerstva školstva a hlavného hygienika SR. **Nakoľko je dôrazne odporúčané nosiť aj v interiéri MŠ rúška chceme Vás poprosiť, aby ste tieto odporúčania akceptovali a dodržiavali.** Učme deti spoločne nosiť rúška a chrániť seba a druhých. Vzhľadom k tomu, že je naša škola v zelenej fáze semaforu, toto odporúčanie je dobrovoľné, ale boli by sme radi, keby sa dodržiavalo. Pokiaľ sa škola dostane do oranžovej, prípadne červenej fázy, toto odporúčanie nosiť rúška bude pre všetky deti POVINNÉ. Pripomíname, že deti budú nosiť rúška vždy v exteriéri pri pobyte vonku, ako aj v spoločných priestoroch chodby a WC. Je nutné, aby mali deti k dispozícii na výmenu **3-4 rúška na deň**. **Zároveň opätovne prosíme rodičov, aby pri vstupe do budovy MŠ dodržiavali odstupy a dezinfikovali si ruky**. V škole prebieha pravidelne zvýšená dezinfekcia priestorov. Snažíme sa vytvárať bezpečné prostredie.

**Všetky potrebné informácie** sa Vám snažíme sprostredkovať priamo prostredníctvom pani učiteliek v triedach, alebo cez web stránku školy <https://zsds.edupage.org> ako aj prostredníctvom mobilnej aplikácie Edupage. Rovnako Vás prosíme, aby ste si stiahli túto aplikáciu na mobil a mali tak prístup k všetkým aktuálnym informáciám. Kto by opätovne potreboval prístupové heslo na Edupage, prosím kontaktujte triednu pani učiteľku.

**Výška príspevkov na stravu pre žiakov MŠ** sa nezmenila. Nakoľko ZŠ s MŠ Centrum I. v Dubnici nad Váhom nám z kapacitných dôvodov nemôže poskytovať stravu, aj tento školský rok odoberáme stravu od spoločnosti HEES z Trenčína.

**Strava** sa hradí prostredníctvom zálohových platieb na účet školy a po skončení školského roka prebehne vyúčtovanie a vrátenie preplatkov. Celodenná strava pre deti 3 – 5 rokov je vo výške 35,- €/mesiac, deti ktoré majú jeden rok pred povinnou školskou dochádzkou (predškoláci) platia 11,- € /mesiac. Evidencia k týmto platbám je pre rodičov sprístupnená cez aplikáciu Edupage. **Režijné náklady** sa hradia na účet našej školy v sume 15 €/polročne (splatnosť do 30.11.2020 a 30.4.2021), tieto platby budú taktiež evidované aj v aplikácii Edupage. Pripomíname, že obedy sa odhlasujú na tel. čísle 0911520730.

**Výška školného** je taktiež v tomto roku nezmenená. Deti od 3 – 5 rokov platia 28€/mesačne, deti ktoré majú jeden rok pred povinnou školskou dochádzkou (predškoláci) neplatia žiaden poplatok. Evidencia platieb je sprístupnená cez aplikáciu Edupage.

**Rodičovský príspevok Rady rodičov** zostal taktiež nezmenený 15 € (1 dieťa v škole) 7 € (2 dieťa v škole) 4€ (3 dieťa v škole). Tento príspevok sa platí **na účet Rady školy: SK77 0900 0000 0003 6233 1253** a taktiež bude evidovaný prostredníctvom aplikácie Edupage. (splatnosť príspevku ZRŠ je do 30.11.2020) Z tohto príspevku bude **hradené úrazové poistenie detí** počas celého školského roka, ako **aj poistenie proti krádeži**. Rada rodičov aktívne pracuje na našej škole a v prípade potreby neváhajte kontaktovať triednych dôverníkov. Trieda Motýle – p. Dúžeková, trieda Lienky – p. Šandor, trieda Ovečky – p. Antalík, trieda Včielky – p. Kebísek. Kontakty nájdete na stránke školy v sekcii Rada rodičov.

Na internetovej stránke školy boli taktiež **zverejnené emailové adresy na všetkých pedagogických zamestnancov** pre operatívnejšiu komunikáciu. Rovnako pripomíname, že sme zriadili nový **telefonický kontakt priamo do materskej školy**, ktorý taktiež môžete využívať pri komunikácii - **tel. číslo: 0901721022.**

Milí rodičia, v tomto roku si naša škola **pripomína 30. výročie založenia školy.** Napriek nepriaznivej pandemickej situácii sa na túto slávnostnú udalosť budeme podľa možnosti pripravovať počas celého školského roka. O všetkých aktivitách Vás budeme informovať na internetovej stránke školy.

Na záver sa Vám chcem **poďakovať za doterajšiu spoluprácu a zaželať Vám hlavne veľa zdravia a pohody** v tejto neľahkej situácii. V prípade potreby ma neváhajte kontaktovať.

S úctou

Mgr. Monika Pastieriková